ભગવાન શિવજી મા પાર્વતીને કહે છે કે રઘુનાથજીએ અત્યંત દુઃખ ભરેલી વાણી સાંભળી તેને એક નેત્ર વાળો કર્યો. (એટલે કે કાણો બનાવ્યો) જગત જનની મા સીતાજીને તે વિના કારણે ચાંચ મારનાર જયંતે પરમાત્માની શરણાગતિ તો સ્વીકારી પરંતુ તેણે જે દુષ્કૃત્ય કર્યું તેનું ફળ તેણે ભોગવવું જ રહ્યું અને આથી તેને બે આંખે – જે આંખોએ ખરાબ જોયું-કર્યું. આંધળો ન કરતાં કાણો બનાવ્યો એટલે દુષ્કૃત્ય કરનાર સૌને સાવધ કર્યા છે. વિના કારણ કોઇને દુઃખી કરનાર પછી તેની ભૂલ સ્વીકારે તો પણ તેનું ભૂલનું પરિણામ તો સાક્ષાત્ શ્રીરામને શરણે જાય તો પણ ભોગવવું પડે. ઇન્દ્રનો પુત્ર હોવા છતાં, ભૂલ સ્વીકારી હોવા છતાં પણ એક આંખ તો ખોવી જ પડી. •